ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА БАНКИТЕ

Член 1

Во Законот за банките („Службен весник на Република Македонија“ бр.67/07, бр.90/09, бр.67/10, бр.26/13, бр.15/15 , 153/15 и 190/16), во членот 2 став (1), по точката 7. се додава нова точка 7-а. која гласи:

„7-a. „Соработник“ е физичко лице коешто заедно со физичко лице кое има намера да стане акционер со квалификувано учество во банка или заедно со физичко лице кое е предложено за член на управен одбор на банка, директно или индиректно, преку формален или неформален договор, остварува контрола врз домашно или странско трговско друштво;’’

Член 2

Во членот 13 став (2), точката 2-а) се брише.

По ставот (2) се додава нов став (3) кој гласи:

„(3) За лице кое не поседува репутација ќе се смета и лице кое е осудено со правосилна судска пресуда на безусловна казна затвор над шест месеци, сѐ додека траат правните последици од пресудата и/или има соработник којшто е осуден со правосилна судска пресуда на безусловна казна затвор над шест месеци, сѐ додека траат правните последици од пресудата.’’

Член 3

Во членот 83 став (2), точката 2-а) се брише.

По ставот (2) се додаваат два нови става (3) и (4) кои гласат:

„(3) За лице кое не поседува репутација ќе се смета и лице кое е осудено со правосилна судска пресуда на безусловна казна затвор над шест месеци, сѐ додека траат правните последици од пресудата.

(4) За член на управен одбор на банка ќе се смета дека не поседува репутација и кога има соработник во однос на кој постојат околностите од ставот 2а на овој член.’’

Ставовите (3), (4), (5), (6), (7) и (8) стануваат ставови (5), (6), (7), (8), (9) и (10).

Член 4

Во член 112 став (3), по точката 2) се додава нова точка 2-а) која гласи:

„2-а) ако податоците за приливи на средства на сметки на физички лица се соопштуваат на Управата за јавни приходи, во согласност со закон;’’

Во точката 3) по зборот „надлежности’’ се става запирка и се додаваат зборовите „во согласност со закон’’.

По точката 6) се додава нова точка 6-а) која гласи:

,,6-а) на писмено барање на Царинската управа за водење на постапки кои се во рамките на нејзината надлежност, во согласност со закон;’’

Член 5

Овој закон влегува во сила осмиот ден од денот на објавувањето во „Службен весник на Република Македонија’’.